หุ้นไทย25เม.ย.ทะยานบวก20.40จุด
หุ้นไทย 25 เม.ย. ปิดที่1,574.25จุด เพิ่มขึ้น 20.40จุด มูลค่าการซื้อขาย 63,008.91 ล้านบาท
25 เม.ย. 2556

หุ้นไทย 25 เม.ย. ปิดที่1,574.25จุด เพิ่มขึ้น 20.40จุด มูลค่าการซื้อขาย 63,008.91 ล้านบาท
เมื่อวันที่ 25 เม.ย. ดัชนีตลาดหุ้นไทยปิดที่ 1,574.25 จุด เพิ่มขึ้น 20.40 จุด หรือ 1.31% มีมูลค่าการซื้อขาย  63,008.91 ล้านบาท
หลักทรัพย์ที่มีการซื้อขายสูงสุด 5 อันดับได้แก่
1.CPALL ปิดที่ 41.00 บาท เพิ่มขึ้น 2.00 บาท มูลค่าการซื้อขาย 13,757.64  ล้านบาท
2.MAKRO ปิดที่ 750.00 บาท ลดลง -4.00 บาท มูลค่าการซื้อขาย 2,228.46  ล้านบาท
3.INTUCH ปิดที่ 84.75 บาท เพิ่มขึ้น 2.25 บาท มูลค่าการซื้อขาย 1,537.32  ล้านบาท
4.BBL ปิดที่ 223.00 บาท ลดลง -1.00 บาท มูลค่าการซื้อขาย 1,499.27  ล้านบาท
5.ADVANC ปิดที่ 270.00 บาท เพิ่มขึ้น 8.00 บาท มูลค่าการซื้อขาย 1,472.71  ล้านบาท
นายเทิดศักดิ์ ทวีธีระธรรม ผู้อำนวยการอาวุโส บล.เอเซียพลัสกล่าวว่า หุ้นที่กลับมาบวกแรงเพราะดัชนีทะลุผ่านแนวต้านทำคัญที่1,569 จุด จึงเป็นจิตวิทยาเชิงบวกหนุนให้หุ้นปรับตัวเพิ่มขึ้น
นอกจากนี้นักลงทุนยังเข้ามาเก็งกำไรหุ้นกลุ่มอสังหาริมทรัพย์ที่คาดกันว่าธนาคารแห่งประเทศไทยจะปรับลดอัตราดอกเบี้ยหลังจากค่าเงินบาทแข็งค่าขึ้นจึงเข้ามาไล่หุ้นในกลุ่มนี้  รวมถึงหุ้นสื่อสาร พลังงานที่ฟื้นกลับมาอีกครั้ง
นอกจากนี้ผลการกลับเข้ามาซือ้หุ้นซีพีออล(CPALL)กลับเข้ามาหลังจากตกลงไปเมื่อบริษัทประกาศซื้อแมกโครก็หนุนตลาดด้วยเช่นกัน 
ด้าน นายกวี ชูกิจเกษม ผู้ช่วยกรรมการผู้จัดการบริษัทหลักทรัพย์(บล.)กสิกรไทย กล่าวว่า แนะนำเก็งกำไรในวงเงินจำกัด และด้วยความระมัดระวัง ดัชนีสามารถผ่านแนวต้าน 1,569 ขึ้นมา ก็อาจเล่นได้อีก ช่วงห่างที่แนวต้าน 1,584 จุด 
สัญญาณเศรษฐกิจโลกชะลอตัวเริ่มมากขึ้น ล่าสุดความเชื่อมั่นทางธุรกิจเยอรมนีเม.ย.ลดลงเหลือ 104.4 (จากมี.ค. 106.7) ในขณะที่สหรัฐ รายงานยอดสั่งซื้อสินค้าคงทนมี.ค. ลดลง 5.7% จากก.พ.แย่ที่สุดในรอบ 7 เดือน แต่นักลงทุนยังคาดหวังประเด็นบวกจาก ธนาคารกลางยุโรป(อีซีบี) ลดดอกเบี้ย ในวันที่2 พ.ค. ซึ่งไม่มั่นใจว่าจะเป็นประเด็นบวกมากพอที่จะทำให้ตลาดหุ้นขึ้นไปได้ไกล ดังนั้นการเก็งกำไรยังอยากให้อยู่กับหุ้นที่คาดว่าจะรายงานกำไรไตรมาสที่ 1/2556 ออกมาดี